Document ID: 31999D0816

Komisjoni otsus,
24. november 1999,
jäätmesaadetiste järelevalvet ja kontrolli Euroopa Ühenduses, ühendusse sissevedu ning ühendusest väljavedu käsitleva nõukogu määruse (EMÜ) nr 259/93 II, III, IV ja V lisa kohandamise kohta vastavalt artikli 16 lõikele 1 ja artikli 42 lõikele 3
(avaldatud numbri K(1999) 3880 all)
(EMPs kohaldatav tekst)
(1999/816/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 1. veebruari 1993. aasta määrust (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, [1] viimati muudetud komisjoni määrusega (EÜ) 2408/98, [2] eriti selle artikli 16 lõiget 1 ja artikli 42 lõiget 3,
võttes arvesse nõukogu 15. juuli 1975. aasta direktiivi 75/442/EMÜ jäätmete kohta, [3] mida on viimati muudetud komisjoni otsusega 96/350/EÜ, [4] eriti selle artiklit 18,
ning arvestades, et:
(1) vastavalt määruse (EMÜ) nr 259/93 artikli 42 lõikele 3 tuleb muuta II, III ja IV lisa, et kajastada üksnes neid muudatusi, mis on juba kokku lepitud OECD järelevalvemenetluse raames;
(2) OECD nõukogu [5] on otsustanud järelevalvemenetluse raames muuta rohelist, kollast ja punast jäätmete nimekirja;
(3) nende muudatuste kajastamiseks on vaja muuta määruse II, III ja IV lisa;
(4) V lisa 3. osa sisaldab III ja IV lisas loetletud jäätmeid;
(5) vastavalt määruse (EMÜ) nr 259/93, muudetud nõukogu määrusega (EÜ) nr 120/97, [6] artikli 16 lõikele 1, tuleb läbi vaadata ja vastavalt muuta V lisa;
(6) V lisa 3. osa on vaja samuti muuta, et kajastada OECD järelevalvemenetluse raames tehtud muudatusi kollasesse ja punasesse jäätmete nimekirja;
(7) määruse II, III, IV ja V lisa kohandamisel abistab komisjoni nõukogu 15. juuli 1975 jäätmeid käsitleva direktiivi 75/442/EMÜ, nagu seda on muudetud, artikli 18 alusel moodustatud komitee;
(8) käesolevas otsuses ettenähtud meetmed on kooskõlas eespool mainitud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EMÜ) nr 259/93 II, III, IV ja V lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 24. november 1999

Labels: 10
8
20